cyanic-selkie/wikianc huggingface dataset:
Faith Lehane
Hahmon historia
Faith saapuu Sunnydaleen Buffyn kolmannen kauden jaksossa "Usko, toivo ja kepponen" aktivoiduttuaan vampyyrintappajana Kendra Youngin (Bianca Lawson) kuoltua aiemmin. Faith yrittää ystävystyä Buffyn (Sarah Michelle Gellar) ja tämän ystävien kanssa, mutta eristäytyy heistä kauden edetessä. Suuri käännekohta hahmon tarinassa tapahtuu jaksossa "Pahat tytöt", kun Faith tappaa vahingossa apulaiskaupunginjohtaja Allan Finchin (Jack Plotnick), jota hän luulee vampyyriksi. Tämän seurauksena Faith pettää Buffyn ja hänen ystävänsä ja liittoutuu pahan kaupunginjohtajan Richard Wilkinsin (Harry Groener) kanssa. Faith yrittää tappaa Buffyn poikaystävän Angelin (David Boreanaz), minkä seurauksena kauden päätösjaksossa Buffy puukottaa Faithia. Faith ei kuole, mutta päätyy koomaan.
Faith herää koomasta Buffyn neljännellä kaudella ja yrittää kostaa Buffylle vaihtamalla kehoja tämän kanssa laitteella, jonka kaupunginjohtaja jätti hänelle. Kun Buffy otetaan vangiksi Faithin rikoksista tuomittuna, Faith saa kokea miltä tuntuu olla rakastavien ihmisten ympäröimänä. Myöhemmin Faith tappelee Buffya vastaan jälleen ennen palaamistaan takaisin kehoonsa. Tarina jatkuu Angelin ensimmäisellä kaudella, kun Faith pakenee Los Angelesiin missä Wolfram & Hart palkkaa hänet tappamaan Angelin. Faith kuitenkin haluaa Angelin tappavan hänet, mutta Angel suostuttelee häntä vastaamaan teoistaan ja auttaa tätä armahduksen tiellä. Faith antautuu poliiseille ja hänet viedään vankilaan, missä Angel myöhemmin tapaa hänta.
Angelin neljännellä kaudella Angelista tulee paha Angelus, kun hänen sielunsa poistetaan. Faithin vanha valvoja Wesley Wyndam-Pryce (Alexis Denisof) auttaa Faithia pakenemaan vankilasta ja he suuntaavat palauttamaan Angelin sielun. Faith on lähellä kuolla tapellessaan Angelusta vastaan, mutta onnistuu kuitenkin tuomaan Angelin takaisin Willow Rosenbergin (Alyson Hannigan) avulla. Myöhemmin Buffyn seitsemännellä kaudella Faith palaa Sunnydaleen Willow'n kanssa ja esittää suurta roolia taistelussa the Firstiä vastaan. Tuona aikana Buffy antaa Faithille anteeksi aiemmat tekonsa ja kaksikko tekee rauhan.
Aromaattinen hiilivety
thumb|Bentseeni Aromaattinen hiilivety, areeni tai aromaatti on aromaattinen yhdiste ja hiilivety, jossa on tasomainen rengasrakenne, jossa π-sidosten elektronit ovat delokalisoituneet koko renkaan ylle. Näin voi käydä, kun nimellisesti joka toinen sidos on kaksoissidos, joka toinen yksinkertainen sidos (ks. aromaattinen yhdiste). Termiä käytetään usein synonyyminä bentseenirenkaan sisältäville yhdisteille, mutta muitakin on olemassa.
Delokalisaation vuoksi aromaattinen rengas on entrooppisista syistä vakaampi kuin kaksois-, ja yksöissidosten ketju, joten aromaattien rengas on vakaa eikä reagoi helposti. Yksinkertaisin neutraali aromaattinen hiilivety on bentseeni. Yksinkertainen polyaromaatti on naftaleeni.
Monilla aromaattisilla hiilivedyillä on voimakas tuoksu, mistä nimitys alun perin tuli.
Tobias Lindberg
Tobias Lennart Vilhelm Lindberg (s. 22. heinäkuuta 1995 Tukholma, Ruotsi) on ruotsalainen jääkiekkoilija.
Seuraura
Lindberg on Enebybergs IF:n kasvatti. Hän siirtyi juniorina sittemmin SDE HF:ään, jossa Lindberg voitti kauden 2010–2011 päätteeksi U16 SM:n mestaruuden. Kaudeksi 2011–2012 hän siirtyi Djurgårdens IF:n J18-junioreihin. Kaudella 2012–2013 Lindberg nousi seuran J20-junioreiden varakapteeniksi. Hän pelasi osan kaudestaan myös Djurgårdenin J18-joukkueessa ja voitti J18 Allsvenskanin kevään 2013 pudotuspelien piste- ja syöttöpörssin tehoilla 4+10=14. Lindberg debytoi kauden aikana myös miesten peleissä pelattuaan Ruotsin toiseksi korkeimmalla sarjatasolla HockeyAllsvenskanissa viisi runkosarja- ja yhden Kvalserien-ottelun tehden yhden syöttöpisteen.
Ottawa Senators varasi Lindbergin neljännellä kierroksella 102. pelaajana NHL:n varaustilaisuudessa 2013. Hän pelasi kauden 2013–2014 pääosin Djurgårdenin J20-junioreissa ja sai tililleen kolme Allsvenskan-ottelua. Kesällä 2014 OHL-joukkue Oshawa Generals varasi Lindbergin 46. pelaajana CHL:n varaustilaisuudessa. Hän siirtyi joukkueeseen kaudeksi 2014–2015, jolloin Lindberg oli Generalsin toiseksi paras maalintekijä ja kolmanneksi paras pistemies tehoilla 32+46=78. Hän voitti OHL:n mestaruuden, J. Ross Robertson Cupin. Memorial Cupissa Lindberg oli joukkueen paras maalintekijä ja jakoi Generalsin sisäisen pistepörssin voiton Michael Dal Collen kanssa tehoilla 3+2=5. Hän jakoi myös joukkueen sisäisen tehotilaston voiton Dakota Mermisin kanssa lukemalla +5.
Lindberg aloitti kauden 2018–2019 Pittsburghin farmijoukkueessa Wilkes-Barre/Scranton Penguinsissa. Hän siirtyi joulukuussa pelaajakaupassa Ottawa Senatorsiin ja ehti pelata seuran farmissa Belleville Senatorsissa pelaajasiirtojen takarajaan helmikuulle, jolloin hänet kaupattiin jälleen Vegas Golden Knightsiin. Lindberg päätti kautensa Chicago Wolvesissa.
Kaudeksi 2019–2020 Lindberg palasi Ruotsiin ja teki yksivuotisen sopimuksen Timrå IK:n kanssa maan toiselle sarjatasolle.
Maajoukkueura
Lindberg on pelannut neljä nuorten ja 15 poikien maaottelua.
Etelä-Hwanghae
Etelä-Hwanghaen maakunta (, hanja 黃海南道, McCune‑Reischauer Hwanghaenam-do) on yksi Pohjois-Korean maakunnista. Se sijaitsee maan lounaisosassa Keltaisenmeren rannikolla. Etelä-Hwanghaessa on vuoden 2008 väestönlaskennan mukaan 2 310 485 asukasta ja sen pinta-ala on 8 002 neliökilometriä. Maakunnan pääkaupunki on Haeju.
Maantiede
Etelä-Hwanghaen rannikolla on monia pieniä saaria, joista monet ovat asumattomia. Monia suurimmista saarista, kuten Baengnyeongia hallinnoi Etelä-Korea. Suurimmat saaret, jotka kiistatta kuuluvat Pohjois-Korealle ovat Kirin, Changrin ja Sunwi.
Maakunta, joka ei ole kovin vuoristoinen, on ainutlaatuisen sopiva maatalouteen, ja siitä käytetään myös nimitystä "Pohjois-Korean leipäkori". Suuri osa maasta on omistettu maatalouden käyttöön, ja näin nälänhätä Pohjois-Koreassa maaliskuussa 1990 ei osunut alueelle niin kovaa kuin muissa osissa maata. Tasangoilla viljellään monia lajeja vihanneksia, hedelmiä, viljaa ja riisiä.
Haeju, maakunnan pääkaupunki, on myös suurin satama eteläisessä Pohjois-Koreassa Wonsanin jälkeen. Alueella on myös useita muinaisia hautakumpuja ja kulttuurin muistomerkkejä, kuten Kangsosan buddhalainen temppeli, antiikin kivipagodit, ja Goryeo-aikakauden jäävarasto.
Aluejako
Etelä-Hwanghaen maakunta jakautuu yhteen kaupunkiin (si) ja 19 piirikuntaan (gun).
Albany (New York)
Albany on Yhdysvaltojen New Yorkin osavaltion pääkaupunki. Alankomaalaiset perustivat ensimmäisen pysyvän siirtokunnan paikalle vuonna 1624. New Yorkin osavaltion pääkaupunki Albanysta tuli vuonna 1797. Hallinto muodostaa yhden huomattavimmista työnantajista. Vuoden 2010 väestönlaskennan mukaan kaupungin asukasluku oli 97 856 ja laajemman metropolialueen 870 716.
Maantiede
thumb|vasen|Ilmakuva kaupungin keskustasta. Albanyn kaupunki sijaitsee New Yorkin osavaltiossa Hudson- ja Mohawk-jokien yhtymäkohdassa osavaltion keskiosasta itään. Albany on saman nimisen piirikunnan keskus. Sen suurempaan metropolialueeseen kuuluvat myös Troy ja Schenectady. Alueen talvet ovat kylmiä. Sää lämpenee kesäkuukausina mutta päivittäiset lämpötilat voivat laskea rajustikin öisin. Albany on myös yksi New Yorkin osavaltion aurinkoisimmista paikkakunnista.
Historia
Vuonna 1754 kaupungissa järjestettiin ensimmäistä mannermaakongressia edeltänyt Albanyn kongressi. Benjamin Franklin esitteli tuolloin Yhdysvaltain perustuslakia edeltäneen liittovaltiosuunnitelmansa. Yhdysvaltain vapaussodan jälkeen kaupungista tuli tärkeä länteen liikkuvien siirtolaisten huoltopiste. New Yorkin osavaltion pääkaupunki Albanysta tehtiin vuonna 1797. Kaupungin kasvua vauhditti edelleen Erien kanavan valmistuminen vuonna 1825 ja rautatien saapuminen vuonna 1831. Vuonna 1850 kaupungin asukasluku oli jo 50 763. Kaupungin teollisuus taantui 1900-luvun alussa Adirondackin alueen rauta- ja puuvarantojen ehtyessä. Toisaalta New Yorkin poliittinen merkitys kasvoi. Tunnettuja albanylaisia politiikan vaikuttajia olivat esimerkiksi Franklin Delano Roosevelt, Thomas E. Dewey ja Nelson A. Rockefeller. Vuonna 1919 Albanyyn avattiin yksi maailman ensimmäisistä kansainvälisistä lentoasemista, ja vuonna 1932 avautunut Albanyn satama mahdollisti vesiliikenteen merelle. Talouden taantuma iski kaupunkiin 1980- ja 1990-luvuilla, mutta New Yorkin osavaltio käytti miljardeja kaupungin korkean teknologian alan teollisuuden kehittämiseen.
Talous
thumb|Albanyn kaupungintalo. Albanyn teollisuuden aloihin kuuluvat esimerkiksi paperi-, tekstiili-, kemikaali-, kone- ja elektroniikkateollisuus. Kaupunki on panostanut etenkin teknologiateollisuuden kehittämiseen. Kaupungin suurimpia työnantajia ovat kuitenkin osavaltion ja paikallishallinnon tehtävät. Hallinnon toimintojen varaan on muodostunut myös palveluita, kuten ravintoloita ja lakitoimistoja. Huomattava merkitys on myös koulutuksella ja terveydenhoidolla. Albanyssa vieraillee myös huomattavia määriä turisteja.
Kotitalouksien keskimääräiset vuosittaiset ansiot Albanyssa aikavälillä 2012–2016 olivat 42 335 Yhdysvaltain dollaria ja henkilöä kohden 26 335 dollaria. 25,6 % väestöstä eli köyhyysrajan alapuolella.
Koulutus
Albanyn korkeamman asteen oppilaitoksiin lukeutuvat New Yorkin osavaltionyliopiston Albanyn haara, Union University, sekä katoliset St. Rosen ja Marian colleget.
CB Bilbao Berri
Club Basket Bilbao Berri on espanjalainen koripalloseura Bilbaosta. Seuran edustusjoukkue pelaa maansa pääsarjassa, Liga ACB:ssä.
Historia
Seura perustettiin vuonna 2000, jolloin se aloitti pelaamisen maan kolmannelta sarjatasolta. Sarjakausi 2000–2001 oli seuralta vaikea ja sen voittosuhde oli runkosarjan jälkeen 10–20. Tämän myötä joukkue joutui sarjakarsintaan, mutta voitti tämän otteluvoitoin 3–0 Alcaláa vastaan. Kaudelle 2001–2002 seura päätti panostaa niin paljon, että sarjanousu olisi mahdollinen. Joukkueeseen hankittiin muun muassa Tiago Splitter sekä Javi Salgado, ja joukkue saavutti runkosarjan päätteeksi voittosuhteen 23–7. Seura eteni pudotuspeleihin, joiden kautta se nousi maan toiselle sarjatasolle. Lisäksi joukkue voitti kauden aikana LEB Platan cup-mestaruuden.
Luettelo Mestarien liigassa eniten maaleja kaudessa tehneistä pelaajista
Tämä on luettelo Mestarien liigassa eniten maaleja kaudessa tehneistä pelaajista. Luettelossa on mukana myös Euroopan Cupin pelikaudet.
Sipilänjärvi
Sipilänjärvi on Keski-Suomessa Jyväskylässä Särkijoen kylän lähellä sijaitseva järvi.
Maantietoa
Järven pinta-ala on 12,8 hehtaaria, se on 800 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,8 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 107 metriä mpy.
John Stuart Rowley
John Stuart Rowley (6. huhtikuuta 1907 Oakland, Kalifornia – 7. toukokuuta 1968 Oaxaca, Meksiko) oli yhdysvaltalainen lintutieteilijä.
Rowley kuvaili uuden kolibrilajin, mustaotsakolibrin (Eupherusa cyanophrys), yhdessä Robert Thomas Orrin kanssa Oaxacasta vuonna 1964. Rowley kuoli onnettomuudessa Oaxacan Sierra Madre del Surilla 1968.
Smith & Wesson Model 39
Smith & Wesson Model 39 on yhdysvaltalainen kaksitoiminen itselataava pistooli, jota valmistettiin vuosina 1954–1982. Aseen kehitti Smith & Wessonin pääsuunnittelija Joseph Norman.
Aseen rakenne ja tekniset ratkaisut
Pistoolin rakenteessa yhdistettiin useiden aiempien pistoolimallien ominaisuuksia. Piipunsuun ohjausholkki ja piipun yläosassa ja luistin sisäpuolella olevat sulun lukitusolakkeet olivat peräisin John Moses Browningin suunnittelemasta M1911 Coltista ja piipun lukituksen avausmekanismi hänen alkujaan suunnittelemasta FN Browning High Powerista. Kaksitoiminen liipaisinmekanismi ja luistiin sijoitettu varmistin, joka toimii myös iskuvasaran vireenpoistajana perustuivat Walther P38:n rakenteeseen. Manuaalivarmistimen lisäksi siinä on myös lipasvarmistin, joka estää lippaattoman pistoolin laukaisemisen. Aseen runkoa valmistettiin sekä anodisoidusta alumiinista, että teräksestä, mutta kaikkiaan teräsrunkoja arvioidaan valmistuneen vain alle tuhat kappaletta.
Historia
Smith & Wesson aloitti toisen maailmansodan jälkeen uusien asemallien suunnittelun, yhtenä näistä uusi kaksitoiminen itselataava pistooli. Pistoolin ensimmäinen prototyyppi, jonka sarjanumero oli X-46 valmistui lokakuun 28. päivä vuonna 1948, sen kahvakulma oli 25 astetta, kun taas myöhemmissä prototyypeissä ja tuotantomallissa kulma oli 15 astetta. X–sarjanumeroinnilla valmistettiin elokuun 10. päivään 1954 mennessä kaikkiaan 31 esituotantoasetta.
Yhdysvaltain armeija käynnisti vuonna 1948 projektin 9×19 mm Parabellum kaliiperiseen pistooliin siirtymistä varten ja aloitti 1950-luvun alussa Aberdeen koeampumaalueella ja Fort Benningissä ehdokkaiden testauksen. Smith & Wesson osallistui testeihin usealla esituotantoaseellaan, joista kaksitoimisten alumiinirunkoisten lisäksi kuusi oli armeijan pyynnöstä yksitoimisia teräsrunkoisia ja ainakin yksi .380 ACP kaliiperinen. Armeijan peruttua suunnitelmansa vuonna 1954, Smith & Wesson ryhtyi valmistamaan pistooliaan siviilimyyntiin vuonna 1955 mallinimellä 9mm pistol. Vuonna 1957 tehdas otti käyttöön mallinumeroinnin ja ase sai nimekseen Model 39. Aseen kokonaisvalmistusmäärät olivat hyvin pieniä, esimerkiksi vuosina 1954–1957 kaikkia variaatioita valmistettiin vain 1 233 kappaletta. Italian markkinoita varten pistoolia valmistettiin 7,65×21 mm Parabellum kaliiperisena runsas 500 kappaletta.
HMAS Sydney (R17)
HMAS Sydney (viirinumerot R17, A214, P241 ja L134) oli Australian laivaston Majestic-luokan lentotukialus. Britannian hallitus tilasi aluksen nimellä HMS Terrible (viirinumero R93) toisen maailmansodan lopulla vuonna 1944, mutta sodan päätyttyä työt keskeytettiin. Australia osti aluksen vuonna 1947, ja se valmistui sekä liitettiin Australian laivastoon vuonna 1948 Sydneynä.
Smith & Wesson Model 39
Historia
Vuosina 1954–1959 pistoolia valmistettiin myös yksitoimisena Model 44 – mallina hyvin pieni määrä, esimerkiksi 1954–1955 kymmenen kappaletta, mutta tämä muunnos ei kuitenkaan herättänyt ostajien kiinnostusta. Aseita ei myöskään koskaan leimattu Model 44–leimalla.
Yhdysvaltain armeijan tarkkuusammuntayksikkö (US Army Marksmanship Unit, AMU) kehitti .38 Special patruunasta puolilaippakantaisen .38 AMU version tarkkuusammuntaa varten ja tilasi S&W:lta sille pesitetyn mallin. Tehdas aikoi antaa aseelle mallinimeksi 39-1, mutta sekaannusten välttämiseksi päättikin mallinimeksi Model 52A. Asetta valmistettiin vuosina 1961-1964 vain 87 kappaletta.
HMAS Sydney (R17)
Alus oli aluksi Australian laivaston lippulaiva ja osallistui Korean sotaan 1951–1952. Uuden lentotukialuksen, Melbournen palvelukseen oton jälkeen Sydney siirrettiin 1955 koululaivaksi, missä tehtävässä se oli reserviin siirtoonsa saakka vuoteen 1958. Aasian alueen rauhattomuuden lisääntyminen aiheutti laivaston kuljetustarpeen kasvun, jolloin alus palautettiin 1962 palvelukseen nopeana kuljetusaluksena.
Smith & Wesson Model 39
Historia
Model 39 – mallia ei koskaan hyväksytty armeijan viralliseksi palveluspistooliksi, mutta Yhdysvaltain laivaston SEAL-erikoisyksikkö käytti pientä määrää niitä Vietnamin sodassa. . Laivaston kehitysyksikkö Naval Ordnance Laboratory kehitti ja valmisti aseesta myös pienen määrän äänenvaimentimella varustettua 9mm Pistol Mark 22 Mod 0–versiota SEAL–yksikön käyttöön.
HMAS Sydney (R17)
Alus osallistui vuodesta 1965 alkaen Vietnamin sotaan kuljettaen henkilöstöä ja materiaalia Vũng Tàuhun. Se teki vuoteen 1972 mennessä kaikkiaan 25 matkaa. Alus poistettiin lopullisesti palveluksesta 1973 ja myytiin 1975 romutettavaksi Etelä-Koreaan.
MegaCharts
MegaCharts julkaisee viikoittaiset viralliset musiikkilistat Alankomaissa. Näistä tunnetuimmat ovat Mega Top 50 ja Single Top 100 (singlet) ja Mega Album Top 100 (albumit).
Smith & Wesson Model 39
Historia
Illinoisin osavaltion poliisi (Illinois State Police, ISP) otti sen käyttöönsä vuonna 1967 korvaamaan siihen asti käyttämänsä eri revolverimallit. Suurin syy valintaan oli se, että ISP velvoitti poliisinsa kantamaan asetta ympäri vuorokauden ja revolveria litteämpi pistooli oli tältä kannalta helpompi kannettava. Koska ISP halusi uuden pistoolinsa olevan kaksitoiminen, Model 39 oli ainoa yhdysvaltalaisvalmisteinen vaihtoehto.
HMAS Sydney (R17)
Tilaus ja valmistus
pienoiskuva|vasen|Aluksen vesillelasku. Britannian Kuninkaallinen laivasto tilasi Majestic-luokan Terriblen Devonportin telakalta, missä köli laskettiin 19. huhtikuuta 1943. Aluksen ensimmäisen levyn asetti Nancy Astor. Alus laskettiin vesille 30. syyskuuta 1944 kumminaan ministeri Duncan Sandysin puoliso. Sen piti valmistua Tyynenmeren taisteluihin, mutta sota ehti loppua ja työt keskeytettiin toukokuussa 1946.
MegaCharts
Toinen Alankomaiden singlelista, Dutch Top 40, on Stichting Nederlandse Top 40 -nimisen yrityksen kokoama, mutta yritys käyttää listansa kokoamisessa MegaChartsin tietoja.
Smith & Wesson Model 39
Mallit
pienoiskuva|Model 639
HMAS Sydney (R17)
Tilaus ja valmistus
Australian hallitus päätti 1947 hankkia laivastolleen kaksi lentotukialusta, jolloin Terriblen rakennustyötä jatkettiin. Alus valmistui 16. joulukuuta 1948 ensimmäisenä päällikkönään Roy R. Dowling. Palvelukseen alus hyväksyttiin kuitenkin vasta 5. helmikuuta 1949, kun Australian esittämät muutostyöt valmistuivat.
MegaCharts
Mega Top 50 ja Dutch Top 40 -listojen järjestys määräytyy singlejen myynnin lisäksi myös niiden radiosoittoon, Single Top 100 -lista perustuu sen sijaan vain myyntiin.
HMAS Sydney (R17)
Tilaus ja valmistus
Aluksen voimanlähteenä oli 40 000 hevosvoimaa akseleihin tuottaneet kaksi Parsons-turbiinimoottoria, jotka oli kytketty omiin akseleihinsa. Turbiinien pyörittämiseen tarvittavan höyryn tuottivat neljä kolmerumpuista Admiralty-kattilaa. Alus kykeni saavuttamaan 24,5 solmun nopeuden, ja sen risteilynopeus oli 13 solmua. Polttoainetta aluksella piti alun perin olla 3 000 tonnia, mutta määrä saatiin kasvatettua 3 180 tonniin.
Muutostöiden jälkeen aluksen standardiuppouma oli 15 740 tonnia ja kuormattuna 19 550 tonnia. Sen kokonaispituus oli 212,75 metriä, josta lentokansi oli 210,51 metriä. Kuormattuna aluksen pituus oli vesirajassa 198,12 metriä. Aluksen maksimileveys oli 34,29 metriä ja vesirajassa 24,38 metriä. Lentokannen pinta-ala oli 5 016,6 neliömetriä. Syväys oli 19,05 metriä.
Palvelus
Sydneyn miehittämiseksi Britanniassa kutsuttiin 600 laivaston reserviläistä palvelukseen. Tarjokkaita tuli kuitenkin yllättäen peräti 1 100. Heistä 700 muodosti aluksen miehistön sen lähtiessä Devonportista 12. huhtikuuta 1949. Sen kannella oli laivaston ilmavoimien 805. laivueen Hawker Sea Furyt ja 816. laivueen Fairey Fireflyt. Alus saapui Australian aluevesille Fremantlen lähellä. Aluksen saapuessa satamaan sen kannella ollut yhtye soitti ”Waltzing Matildaa” ja pohjoislaiturille kokoontunut väkijoukko hurrasi. Alus saapui Sydneyyn 28. toukokuuta, jolloin paikallislehden mukaan aluksella oli 1 635 miehistönjäsentä ja 52 lentokonetta. Se palasi heinäkuussa 1950 Britteinsaarille noutamaan 808. laivueen (Sea Fury) ja 817. laivueen (Firefly). Laivueiden koulutuksen päätyttyä alus lähti lokakuussa kotimatkalle ja saapui Sydneyyn 8. joulukuuta. Seuraavan vuoden syyskuuhun saakka alus osallistui erilaisiin harjoituksiin Australian vesillä.
Korean sodassa
pienoiskuva|Sydney Korean rannikolla 1951 saattajanaan Yhdysvaltain laivaston USS Walker. Vuoden 1951 syyskuusta vuoden 1952 tammikuuhun Sydney osallistui Korean sotaan. Laivan miehistö oli ollut koulutuksessa alkuvuoden 1951, ja syyskuussa alus vapautti palveluksesta Korean vesiltä brittiläisen lentotukialusosaston HMS Gloryn, joka aloitti paluumatkan Britteinsaarille. Sydneyllä palvelivat 805 ja 817 laivueet sekä Yhdysvalloilta lainaksi saatu helikopteri miehistöineen. Alus aloitti 4. lokakuuta ensimmäisen partiomatkansa. Se lähetti koneensa 8. lokakuuta Korean itärannikolle tuhoamaan joukkokeskityksiä sekä mahdollisia varastoja. Alukselta tehtiin kaikkiaan 89 lentoa päivässä ja kahtena päivänä yhteensä 147 lentoa. Se joutui 14. lokakuuta väistämään toiminta-alueeltaan pyörremyrsky Ruthia, joka tuhosi kaikki aluksen pelastusveneet ja kuusi 13 kannella olleesta lentokoneesta.
Aluksen toinen partiomatka Korean länsirannikolle alkoi 18. lokakuuta, ja sen aikana se kuului laivasto-osasto 95.11:een. Sen koneet lensivät muun muassa rynnäkkölentoja 1. kansainliiton divisioonan lähitukena ja iskivät Taehwa-don saaren kohteisiin. Alus osallistui 23. lokakuuta mereen laskeutuneen amerikkalaislentäjän etsintöihin. Pari päivää myöhemmin kaksi aluksen koneista joutui tekemään pakkolaskun. Toinen koneista vaurioitui, mutta lentäjät pelastuivat. Aluksen taistelutoimet jatkuivat aina 27. lokakuuta saakka, jolloin USS Rendova vapautti aluksen tehtävästä. Sydney palasi Kanadan laivaston hävittäjä HMCS Athabaskanin saattamana Kureen, jonne ne saapuivat 28. lokakuuta.
pienoiskuva|HMAS Sydney Koreassa. Alus lähti 3. marraskuuta Kuresta kolmannelle partiomatkalleen Korean länsirannikolle, jonne se saapui 5. marraskuuta saattajinaan Athabaskan, HMCS Cayuga ja HMCS Sioux sekä Yhdysvaltain laivaston USS Hanna ja USS Collett. Yksi aluksen koneista tuhoutui saapumispäivänä, ja lentäjä sai surmansa. Aluksen koneet tekivät 12. marraskuuta tuhannennen lentosuorituksensa sodan aikana. Seuraava päivä oli partiomatkan viimeinen, ja sen jälkeen alus siirtyi yhdessä USS New Jerseyn kanssa Saseboon lepoon.
Täydennettyään varastonsa Sydney lähti 18. marraskuuta Sasebosta Korean rannikolle osana kontra-amiraali A. K. Scott-Moncrieffin osastoa TG95.8. Osaston tehtävänä oli tuhota Korean itärannikolla Hŭngnamin teollisuuskeskittymä, ja tehtävä aloitettiin laivatykkien tulella. Tykistöllä oli tarkoitus lamauttaa alueen ilmatorjunta, minkä jälkeen aluksen lentokoneet suorittivat kymmenen hyökkäystä alueen kohteita vastaan. Alus erkani osastosta 21. marraskuuta ja siirtyi Korean länsirannikolle. Tämän jälkeen lentotoiminta oli huonon sään vuoksi lähes olematonta. Alus lähti 28. marraskuuta alueelta matkaten Kureen.
Alus palasi Korean länsirannikolle 7. joulukuuta. Sen koneet iskivät Changyon Hanchonin alueen joukkokeskityksiin ja Namp’on vesireitille rannikonlaivauksia ja junaliikennettä vastaan. Namp’oon tehdyssä hyökkäyksessä menetettiin ilmatorjuntatulessa yksi kone lentäjineen, ja neljä konetta vaurioitui. Partiomatka päättyi 18. joulukuuta, jolloin oli tehty 383 lentosuoritetta. Tukialuksen koneista 25 oli kärsinyt ilmatorjuntatulessa vaurioita, ja niistä viisi oli tuhoutunut.
pienoiskuva|HMAS Sydney vuonna 1953. Sydney lähti 27. joulukuuta Kuresta hävittäjän suojaamana Korean länsirannikolle, jossa se vapautti USS Badoeng Straitin. Alus aloitti lentotoiminnan 1. tammikuuta 1952. Partiomatkan aikana aluksen koneet suorittivat 362 lentoa. Aluksesta tehtiin 16. tammikuuta TE95.11-johtoalus. Seuraavana päivänä huono sää vaikeutti lentotoimintaa, mutta alus kykeni kuitenkin tukemaan maavoimia. Alus lähti paluumatkalle 25. tammikuuta. Se saapui Saseboon seuraavana päivänä ja jatkoi matkaansa 27. tammikuuta saattajineen kohti Australiaa.
Laivastovierailuja
Maaliskuussa 1953 alus lähti Sydneystä Englantiin Suezin kautta mukanaan hallituksen ja asevoimien edustajia, jotka osallistuivat Elisabet II:n kruunajaisiin. Alus oli mukana Spitheadissä pidetyssä laivastokatselmuksessa. Paluumatkalla alus vieraili Yhdysvalloissa Baltimoressa 2. heinäkuuta, Pearl Harborissa 26. heinäkuuta ja Uudessa-Seelannissa elokuussa.
Koululaivana ja reserviin siirto
Aluksen lentolaivueet (805, 816 ja 817 laivue) siirrettiin 22. huhtikuuta 1955 maihin Nowran laivastonlentotukikohtaan samalla, kun alus siirrettiin koulutuskäyttöön. Alus valmistautui 26.–29. huhtikuuta uuteen tehtäväänsä, ja 2. toukokuuta se aloitti ensimmäisen koulutuspurjehduksensa Uuteen-Seelantiin. Alus teki seuraavien vuosien aikana useita koulutuspurjehduksia Australian rannikolla ja Uudessa-Seelannissa. Lisäksi se osallistui SEATO-harjoitukseen syyskuusta lokakuuhun 1956. Alus poistettiin palveluksesta Sydneyssä 30. toukokuuta 1958, jolloin se siirrettiin erityisreserviin miehitettynä ainoastaan ylläpidon edellyttämällä miehistöllä. Se oli purjehtinut palvelukseen ottonsa jälkeen kaikkiaan 315 958 mailia.
Vietnamin sota
Sydney määrättiin 7. maaliskuuta 1962 nopeaksi joukkojenkuljetusalukseksi. Alus huollettiin Garden Islandin telakalla Sydneyssä, ja se palasi palvelukseen heinäkuussa 1963. Se purjehti Norfolkinsaarelle ja Lord Howe -saarille mukanaan kenraalikuvernööri. Se lähti kesäkuussa 1964 Kaakkois-Aasiaan ja vieraili Penangissa ja Singaporessa ennen syyskuista paluutaan Sydneyyn, jolloin se liitettiin osaksi koulutuslaivuetta.
Kesäkuusta 1965 helmikuuhun 1972 alus kuljetti joukkoja ja materiaalia Vietnamin sotaan 24 kertaa. Viimeinen matka Vũng Tàuhun Etelä-Vietnamiin tehtiin 29. helmikuuta 1972, jolloin viimeiset Australian joukot vedettiin alueelta sotilasneuvonantajia lukuun ottamatta. Alus saapui 12. maaliskuuta Sydneyyn.
Alus vieraili huhtikuussa 1972 Uudessa-Seelannissa. 22. toukokuuta se siirrettiin huoltoon Sydneyn telakalle, mistä se palasi palvelukseen 20. lokakuuta. Alus kuljetti marraskuussa puolustusvälineitä Vũng Tàuhun, josta se jatkoi 24. marraskuuta edelleen Hongkongiin. Tehtävän suoritettuaan alus palasi Australiaan.
Palveluksesta poisto
Sydney poistettiin palveluksesta 12. marraskuuta 1973. Se myytiin 28. lokakuuta 1975 romutettavaksi Dongkuk Steel Mill Companylle Souliin Etelä-Koreaan. Hinaajat veivät aluksen 23. joulukuuta 1975 Sydneystä romutettavaksi.
Guevara
Guevara on muun muassa seuraavien henkilöiden sukunimi:
Lentopallon maailmanliiga 2007
Vuoden 2007 Lentopallon maailmanliigassa pelasi 16 joukkuetta, jotka jaettiin neljään eri lohkoon. Maailmanliiga alkoi 25. toukokuuta ja päättyi 8. heinäkuuta alkulohkojen osalta.
Yhdysvaltain korkeimman oikeuden tuomari
Associate Justice of the Supreme Court of the United States on Yhdysvaltain korkeimman oikeuden tuomarin nimike lukuun ottamatta oikeuden puheenjohtajaa, jonka nimike on Chief Justice. Associate Justice -tuomareiden määrä on ollut kahdeksan vuodesta 1869, jolloin Judiciary Act of 1869 -laki astui voimaan.
Lentopallon maailmanliiga 2007
Ottelumalli
Jokainen joukkue pelasi 12. ottelua alkolohkossaan, ja lohkojen voittajat etenivät suoraan lopputurnaukseen Puolaan. Puolan voitettua lohkonsa sai paikan lohkon kakkonen Bulgaria, jonka lisäksi Ranska pääsi lopputurnaukseen villillä kortilla.
Suomi liigassa
Suomi osallistui vuonna 2007 maailmanliigaan nyt kolmannen kerran. Ensimmäisen kerran Suomi oli mukana Maailmanliigassa vuonna 1993. Vuonna 2006 Suomi oli jälleen mukana, ja kaudella 2007 Suomi taisteli sijoituksekseen 7. sijan. Suomi haki villiä kortti lopputurnaukseen, mutta Ranska vei pidemmän korren. Suomen sijoitus putosi näin ollen 8:nneksi.
Finaaliturnaus
Maailmanliigan kuuden joukkueen finaaliturnaus pelattiin 11.-16. heinäkuuta Katowicessa, Puolassa. Mukaan pääsivät isäntämaan lisäksi neljän lohkon voittajat (D-lohkon lohkon kakkonen Bulgaria pääsi mukaan Puolan voittaessa lohkon) ja Ranska villillä kortilla.
Raymond Williams
Raymond Henry Williams (31. elokuuta 1921 Llanfihangel Crucorney, Wales – 26. tammikuuta 1988 Saffron Walden, Englanti) oli walesilainen tutkija, kirjailija ja kriitikko. Hän oli niin sanotuin uuden vasemmiston vaikutusvaltainen edustaja ja kulttuurikeskustelija. Hänen politiikkaa, kulttuuria, joukkoviestintää ja kirjallisuutta koskevat tekstinsä ovat vaikuttaneet merkittävästi moderniin marxilaiseen taide- ja kulttuurikäsitykseen etenkin englanninkielisessä maailmassa.
Lapsuus ja nuoruus
Raymond oli walesilaisen työläisperheen poika, hänen isänsä oli ratatyöläinen. Hän opiskeli kirjallisuutta Cambridgen yliopistossa. Vuonna 1939 hän voitti stipendin ja meni paikallisen oppikoulun Trinity College Cambridgessa. Ennen koulua hänellä oli ristiriitaisia tunteita että stipendiaattina menee kouluun ja yrittää saada eliitin hyväksyntää, eliittiltä jota hän kuitenkin syrjästä haveksi.
Opiskelu
Hänen opiskelunsa keskeytyi sotaan, ja vuosina 1941–1945 hän oli joissakin verisimmissä taisteluista Euroopassa, Normandiassa ja Saksassa liittoutuneiden joukoissa. Kun sota oli ohi hän palasi Cambridgeen jatkamaan opiskeluja.
Akateeminen ura
Akateemisen uransa aikana hän joka kesti neljä vuosikymmentä, hän kirjoitti peräti 650 julkaisua Brittiläisen kirjallisuuden ja draaman historiasta, poliittisesta kulttuurista ja mediatutkimuksen kehittämisestä. Williams oli tuottelias kirjailija, Hän kirjoitti 25 kirjaa, romaaneja, näytelmiä, jne. Hän kirjoitti myös George Orwellin elämäkerran. Hän kirjoitti esseissään, poliittisissa kirjoissaan ja romaaneissaan Walesin katoavista ja muuttuvista yhteisöistä.
The Expendables
The Expendables on vuonna 2010 ensi-iltansa saanut Sylvester Stallonen ohjaama yhdysvaltalainen toimintaelokuva. Muita elokuvan päätähtiä ovat Jason Statham, Dolph Lundgren, Eric Roberts, Mickey Rourke, Jet Li, Randy Couture, Bruce Willis ja Arnold Schwarzenegger. Elokuva kuvattiin Brasiliassa.
Elokuva kertoo palkkasoturiryhmästä, joka matkustaa Etelä-Amerikkaan suorittamaan tehtävää, jonka tarkoitus on syöstä vallasta diktaattori.
Jatko-osat The Expendables 2 ja The Expendables 3 saivat ensi-iltansa vuosina 2012 ja 2014.
Juoni
Barney Rossin johtama Expendables-palkkasotilasryhmä tunkeutuu rahtilaivaan Adeninlahdella ja pelastaa panttivankeja somalialaisilta merirosvoilta. Joukkoon kuuluvat Rossin lisäksi veitsiin erikoistunut Lee Christmas, itsepuolustuslajien taitaja Yin Yang, useat tuliaseet hallitseva Hale Caesar, räjähde-ekspertti Toll Road sekä Gunner Jensen, jonka tottelemattomuuteen Ross kyllästyy ja päättää erottaa hänet ryhmästä.
Rossin ystävä Tool kertoo tarinan naisesta, jota hän ei kyennyt pelastamaan itsemurhalta. Ross päättää palata Vilenalle pelastamaan Sandran ja ottaa mukaansa Yangin. Matkalla kaunaa kantava Jensen alkaa jahdata entisiä kollegoitaan ja takaa-ajaa näitä hylätylle varastolle, jossa Jensen ryhtyy kaksintaisteluun Yangin kanssa. Kun Yang jää alakynteen ja Jensen uhkaa hänen henkeään, Ross pelastaa toverinsa ampumalla Jensenin. Ennen kuolemaansa Jensen kuitenkin kertoo Rossille hyödyllisiä tietoja. Lentokonehallissa Ross ja Yang kohtaavat muut Expendables-ryhmän jäsenet, jotka vaativat päästä mukaan Vilenalle.
Expendables-ryhmä hyökkää Garzan tukikohtaan. Garza on kuitenkin epäillyt Munroen lähettävän palkkasotilaita murhaamaan diktaattorin, minkä takia Rossin ryhmä joutuu taisteluun valmiustilassa olevia sotilaita vastaan. Monroe ja Garza riitelevät rahoista, ja lopulta Monroe tappaa diktaattorin. Ross tovereineen tuhoaa tukikohdan tuliaseilla ja räjähteillä. Taistelun aikana Monroe yrittää paeta Sandra mukanaan, mutta Ross ja Caesar estävät yrityksen tuhoamalla Monroen helikopterin. Ross ja Christmas tappavat Monroen ja pelastavat Sandran. Ross antaa tehtävästään saamansa palkkiorahat Sandralle, jotta tämä voi kunnostaa Vilena-saaren.
Ryhmä palaa takaisin kotiin ja juhlii voittoaan Toolin luona. Samalla paljastuu, että Jensen on elossa. Itsevarmemmaksi kehittynyt Christmas onnistuu vihdoin heittämään veitsellään täysosuman maalitauluun.
Arviot
Helsingin Sanomien Matti Rämön mukaan ”''The Expendables on tuulahdus 1980-luvun muskelitoiminnan mausoleumista. Vanhan liiton meininkiä pönkittävät muskelimäiskeen veteraanit, joita vilisee pienimmissäkin rooleissa. Näistä aineksista pitäisi saada aikaan nostalgista rymistelyä ja/tai vähintäänkin tahatonta komiikkaa, mutta Stallone ei kykene kumpaankaan.''”
Episodi-lehdessä kaksi kriitikkoa antoi elokuvalle pisteitä keskiarvona 2,50.
Iltalehden Tuomas Riskala antoi elokuvalle 4 tähteä viidestä.
Lysmata amboinensis
Lysmata amboinensis on trooppisten vesien katkarapu. Se on yksi riutta-akvaarioharrastuksen suosituimmista äyriäisistä, sillä se on värikäs, helppohoitoinen ja syö loisia kalojen pinnalta.
Levinneisyys
Lysmata amboinensis -katkarapu elää luonnossa Punaisellamerellä ja trooppisella Indopasifisella merialueella. Se elää tyypillisesti koralliriuttojen ulkorinteillä.
Käyttäytyminen ja lisääntyminen
Lysmata amboinensis -katkarapuja kutsutaan puhdistajaravuiksi, sillä ne syövät loisia kalojen pinnalta. Symbioottisessa suhteessa kaloille ja äyriäisille kehittyy tapaamispaikka, johon uidessaan kala osoittaa käyttäytymisellään haluavansa puhdistusta. Silloin katkarapu kiipeilee läheisillä koralleilla niin, että se voi puhdistaa kalan joka puolelta. Isot kalat avaavat suunsa, jolloin katkaravut voivat puhdistaa niiden suuontelon ja kidukset.
Lysmata amboinensis on hermafrodiitti: samat yksilöt voivat toimia sekä naaraina että koiraina, mutta eivät kuitenkaan voi hedelmöittää itseään. Lajin mätimunat ovat vihreitä.
Lysmata amboinensis akvaariossa
Lysmata amboinensis elää merivedessä, jonka lämpötila on 22–26 °C, ominaispaino 1,023–1,025 ja pH 8,1–8,4. Se on herkkä kuparille ja suurille nitraattipitoisuuksille. Laji tarvitsee tarpeeksi jodia, jotta uuden kuoren muodostuminen onnistuu kuorenvaihdon yhteydessä. Jodi ei pysy liukoisessa muodossa pitkään, joten jodia on helpoin lisätä ruoan seassa esimerkiksi ruokkimalla näitä eläimiä pienillä määrillä krillejä. Liian suuri jodin määrä voi saada katkaravun vaihtamaan kuorta turhan usein ja johtaa lopulta sen ennenaikaiseen kuolemaan; normaalisti nämä äyriäiset elävät akvaariossa kolmisen vuotta.
Lysmata amboinensis syö loisia ja kuollutta ihoa kalojen pinnalta, jos niitä on tarpeeksi tarjolla. Se poimii myös muuta orgaanista ainetta riutan koloista. Vanheneva äyriäinen vähentää puhdistamistaan, ja silloin voi akvaariossa olla tarvetta ruokintaan, samoin kuin erittäin siisteissä akvaarioissa. Lajille sopivat lihapitoiset kuiva- ja pakasteruoat.
Katkarapu vaihtaa kuorensa kolmen tai neljän viikon välein. Hylätty kuori on täydellinen kopio itse äyriäisestä tuntosarvia ja saksia myöten, ja näyttää siksi helposti kuolleelta eläimeltä. Kun vasta kuorensa luonut, vielä pehmeäkuorinen katkarapu puolestaan piilottelee useiden päivien ajan kivenkolossa, moni akvaarioharrastaja on luullut yksilön kuolleen. Tyhjä kuori sisältää monia hivenaineita, joten se kannattaa jättää äyriäisten syötäväksi.
Laji on kutenut myös kotiakvaarioissa, mutta mädistä kuoriutuneet toukat eivät yleensä onnistu kehittymään aikuisiksi vankeudessa.
Lysmata amboinensis -katkaravut tulevat yleensä akvaariossa toimeen useimpien muiden lajien kanssa, mutta ovat joskus häirinneet jättiläissimpukoita.
Matěj Tomek
Matěj Tomek (s. 24. toukokuuta 1997 Bratislava, Slovakia) on slovakialainen jääkiekkomaalivahti, joka pelaa Tšekin Extraligan HC Kometa Brnossa.
Seuraura
Tomek pelasi kauden 2012–2013 HC Slovan Bratislavan B-nuorissa. Kaudella 2013–2014 hän debytoi miesten peleissä pelattuaan 14 runkosarjaottelua Slovakian toiseksi korkeimmalla sarjatasolla 1. hokejová liga SR:ssä Slovakian alle 18-vuotiaiden maajoukkueen kehitysohjelma HK Orange 18:n mukana. Loppukauden Tomek pelasi HK Popradin A- ja B-nuorissa. Lokomotiv Jaroslavl varasi hänet 172. pelaajana KHL:n varaustilaisuudessa 2014. Kaudeksi 2014–2015 Tomek siirtyi Yhdysvaltoihin NAHL-junioriliigan Topeka RoadRunnersiin. Hänet valittiin kauden päätteeksi liigan vuoden maalivahdiksi, tähdistökentälliseen sekä eteläisen divisioonan tähdistökentälliseen.
Philadelphia Flyers varasi Tomekin kolmannella kierroksella 90. pelaajana NHL:n varaustilaisuudessa 2015. Samana kesänä hänet varasi myös Fargo Force 146. pelaajana USHL:n varaustilaisuudessa. Kaudeksi 2015–2016 Tomek siirtyi Pohjois-Dakotan yliopiston joukkueeseen. Hän jäi kuitenkin Freshman -vuotenaan kokonaan ilman peliaikaa, mutta Tomek voitti NCHC:n runkosarjan mestaruuden, Penrose Cupin sekä koko NCAA:n mestaruuden. Sophomore -vuotenaan 2016–2017 hän sai peliaikaa kahdessa ottelussa. Waterloo Black Hawks varasi Tomekin uudelleen USHL:ään 31. pelaajana kesällä 2017. Hän siirtyi joukkueeseen kaudeksi 2017–2018, jolloin Tomek jakoi Black Hawksin torjuntavastuun varsin tasaisesti Jared Moen kanssa. Kaudeksi 2018–2019 hän siirtyi Nebraskan yliopiston Omahan yksikön joukkueeseen. Tomek jäi kuitenkin selkeäksi kakkosmaalivahdiksi Evan Weningerille ja sai peliaikaa vain viidessä ottelussa.
Kaudeksi 2019–2020 Tomek palasi kotimaahansa ja siirtyi vuoden mittaisella sopimuksella Extraliga-joukkue HK Dukla Trenčíniin. Hän teki Extraliga-debyyttinsä 1. lokakuuta 2019 vieraissa HC Banská Bystricaa vastaan. Tomek torjui ottelussa 44 kertaa, kunnes Joona Jääskeläinen ratkaisi Banská Bystricalle 2–3-voiton jatkoajalla ajassa 63.44. Extraliga-uransa ensimmäisen nollapelin Tomek torjui 8. joulukuuta 2019 HK Nitraa vastaan. Hän torjui Dukla Trenčínin 2–0-voittoon päättyneessä ottelussa 25 kertaa. Kaikkiaan Tomek pelasi tulokaskautensa aikana 32 runkosarjaottelua torjuen kaksi nollapeliä. Hän jakoi varsin tasaisesti joukkueensa torjuntavastuun Michal Valentin kanssa. Tomek pelasi kauden aikana myös neljä ottelua lainalla sarjatasoa alempana 1. hokejová liga SR:n HK 95 Považská Bystricassa.
Kaudeksi 2020–2021 Tomek siirtyi 1+1-vuotisella sopimuksella SM-liigajoukkue Saimaan Palloon. Hänen sopimuksensa sisältää myös option KHL:ään siirtymisestä. Tomek pelasi pääasiassa Niclas Westerholmin kakkosmaalivahtina 14 ottelua, kunnes helmikuussa 2021 SaiPa lainasi hänet loppukaudeksi Kalevan Palloon, joka tarvitsi paikkaajaa Eero Kilpeläisen pitkäaikaiselle loukkaantumiselle. Samalla SaiPa tiedotti, että seura ei käytä Tomekin sopimuksessa ollutta optiota. Hän pelasi KalPassa 12 runkosarjaottelua torjuen kuusi voittoa ja yhden nollapelin, mutta Kilpeläisen kuntouduttua Tomek ei kuitenkaan saanut enää peliaikaa pudotuspeleissä.
Tomek siirtyi kaudeksi 2021–2022 vuoden mittaisella sopimuksella Tšekin Extraligan HC Kometa Brnoon.
Maajoukkueura
Tomek pelasi alle 20-vuotiaiden MM-kilpailuissa vuonna 2017 ja alle 18-vuotiaiden MM-kilpailuissa vuonna 2014, joista molemmissa turnauksissa hän jakoi varsin tasaisesti Slovakian torjuntavastuun Adam Húskan kanssa. Tomek pelasi myös talviuniversiadeissa vuonna 2019, jolloin hän voitti hopeaa.
Slovakian A-maajoukkueessa Tomek on pelannut yhden ottelun. Hän teki A-maajoukkuedebyyttinsä NaturEnergie Challengessa 12. joulukuuta 2019 Sveitsin Vispissä Venäjän B-maajoukkuetta vastaan. Tomek torjui varsinaisella peliajalla ja jatkoajalla 31 kertaa, mutta Slovakia hävisi lopulta voittomaalikilpailun päätteeksi lukemin 2–3.
Vääksynjoki (Kangasala)
Vääksynjoki on Vesijärven laskujoki Kangasalla. Se virtaa Vesijärvestä Längelmäveteen. Joki on noin kahden kilometrin pituinen.
Vääksynjoen varrella sijaitsee Vääksyn kartano. Joen yli kulkevat Kangasalta Orivedelle ja edelleen Kärsämäelle johtava kantatie 58 sekä Kuhmoisiin johtava seututie 325.
Historia
Nykyisen Vääksynjoen paikalla oli aikoinaan Sarsansalmi, joka yhdisti Vesijärven ja Längelmäveden. Längelmävesi oli salmiyhteydessä myös Pälkäneveden. Sarsansalmesta laski näiden järvien yhteinen lasku-uoma, Sarsanvirta Roineeseen. Pälkänevedellä oli lisäksi toinekin pienempi lasku-uoma, Mallasveteen laskeva Hyykiänpuro. Luonnonmullistuksessa vuonna 1604 Hyykiänpuro leveni ja syveni äkillisesti nykyiseksi Kostianvirraksi. Tämän seurauksena Pälkäneveden pinta aleni huomattavasti, ja sen ja Längelmäveden väliseen salmeen syntyi Iharinkoski. Samalla myös Längelmäveden pinta aleni, ja Sarsansalmi suurelta osin kuivui niin että entisen salmen paikalle jäi nykyinen Vääksynjoki.
The Perfect Cult
The Perfect Cult on ruotsalaisen industrial metal -yhtye Deathstarsin neljäs studioalbumi. Se julkaistiin 13. kesäkuuta 2014 levymerkillä Nuclear Blast.
Anamari Velenšek
Anamari "Ana" Velenšek (s. 15. toukokuuta 1991 Celje ) on slovenialainen judon olympia-, MM- ja EM-mitalisti.
Velenšek saavutti olympiapronssia alle 78 kg:n painoluokassa Rio de Janeirossa 2016 kukistettuaan pronssiottelussa saksalaisen Luise Malzahnin. Hän on saavuttanut MM-kilpailujen alle 78 kg:n sarjassa hopeaa Astanassa 2015 hävittyään loppuottelussa japanilaiselle Mami Umekille ja pronssia Tšeljabinskissa 2014. Hän sai samassa painoluokassa EM-kilpailuissa hopeaa Budapestissa 2013, pronssia Istanbulissa 2011 ja Tšeljabinskissa 2012 sekä sijoittui viidenneksi Kazanissa 2016 ja seitsemänneksi Wienissä 2010. Hän kuului EM-joukkuepronssia saaneeseen Slovenian joukkueeseen Montpellier’ssa 2014. Hän sai Bakun Euroopan kisoissa 2015 pronssia 78 kg:n sarjassa ja joukkuekilpailussa.
Velenšek saavutti alle 78 kg:n painoluokassa MM-hopeaa alle 20-vuotiaiden sarjassa 2010 ja EM-pronssia alle 23-vuotiaissa 2012. Hän on saavuttanut Masters-, Grand Slam- ja Grand Prix -kilpailuissa viisi turnausvoittoa, viisi kakkossijaa ja neljä kolmossijaa sekä maailmancupeissa ja Continental Open -kilpailuissa kolme turnausvoittoa, yhden kakkossijan ja kaksi kolmossijaa. Hän on voittanut aikuisten sarjassa seitsemän Slovenian-mestaruutta.
Avoimen dialogin hoitomalli
Avoimen dialogin hoitomalli (Keroputaan hoitomalli) on psykiatrinen hoitotapa, joka on kehitetty 1980–90-luvulla Keroputaan sairaalassa Torniossa. Aikoinaan mallin kehitys aloitettiin Suomessa valtakunnallisesti toteutetun skitsofreniaprojektin ja psykoosin tarpeenmukaisen hoidon periaatteiden kehittämisen innoittamana. Skitsofrenian hoitoon tuolloin kehitettyä hoitomallia on sittemmin sovellettu laaja-alaisemmin erilaisten elämänkriisien kohtaamiseen. Avoimen dialogin hoitomalli on useissa tutkimuksissa todettu edistävän mielenterveyspotilaiden sosiaalista toimintakykyä ja omaa toimijuutta perinteistä mielenterveyshoitoa tehokkaammin. Avoimen dialogin hoitomalli on mukana maailman terveysjärjestö WHO:n uusissa ohjeistuksissa, joiden avulla pyritään edistämään toipumisorientaation ja ihmisoikeuksien toteutumista mielenterveyspalveluissa.
Hoitomallin periaatteet
Avoimen dialogin hoitomalli perustuu näkemykseen, jonka mukaan mielenterveysongelmissa on kyse enemmän ihmisten normaaleista reaktioista haastavissa elämäntilanteissa kuin sairauksien oireista. Ongelmaksi tai oireiksi nämä reaktiot muodostuvat vasta tietynlaisessa tilanteessa, jonka vuoksi ne eivät ole palautettavissa vain yksilön ominaisuuksiin. Koska kysymys on tässä mielessä vuorovaikutuksellisista ongelmista, ei mallin mukaan hoitoa ole tarkoituksenmukaista kohdentaa ainoastaan yhteen ihmiseen, vaan laajemmin niihin sosiaalisiin verkostoihin, joita hankala tilanne koskettaa. Hoitomallin tavoitteena on jaetun ymmärryksen rakentaminen hankalasta tilanteesta, sekä potilaan ja hänen lähiverkostonsa oman toimijuuden ja resurssien tukeminen jaettujen tulkinta- ja päätöksentekoprosessien avulla. Dialogisen ja verkostokeskeisen hoitokäytännön on katsottu näin eroavan perinteisemmästä oirekeskeisestä ja yksilöön kohdistuvasta mielenterveyshoidosta, jota toteutetaan pitkälti asiantuntijavetoisesti.
1980- ja 1990-luvuilla Länsi-Pohjan sairaanhoitopiirin alueellisten kehityshankkeiden yhteydessä tutkittiin takautuvasti psykiatrisia hoitoprosesseja. Tutkimuksissa havaittiin, että onnistuneessa hoitoprosessissa toteutui seitsemän asiaa, jotka näyttivät olevan yhteydessä suotuisampaan ennusteeseen. Nämä seitsemän tekijää on myöhemmin tunnettu Avoimen dialogin hoitomallin seitsemänä periaatteena. Periaatteet kuvaavat samanaikaisesti sekä tapaa kohdata hädässä oleva ihminen että keinoja organisoida palvelujärjestelmää niin, että tällainen kohtaaminen mahdollistuu. Ne eivät pois sulje jo olemassa olevien hoitokeinojen käyttämistä sen jälkeen, kun jaettu ymmärrys tilanteesta on saatu muodostettua. Hoitomallissa jokainen periaate nähdään dialogisen kohtaamisen kannalta yhtä tärkeänä, ja Länsi-Pohjan sairaanhoitopiirissä niitä pyrittiin mallin implementoinnin aikaan soveltamaan kaikessa mielenterveyshoidossa diagnoosista riippumatta.
1. Välitön apu kriisissä
Etenkin psykoottisissa kriiseissä apua pyritään mallissa tarjoamaan vuorokauden sisällä yhteydenotosta, jotta haastava tilanne ei pitkity tai aiheuta uusia ongelmia. Välittömän reagoinnin katsotaan auttavan huomioimaan ne asiat, jotka kriisiin ovat johtaneet. Hoitomallissa kriisi itsessään esitetään näin mahdollisuutena muutokseen. Tämän turvaamiseksi hoitomallissa on oltava ympärivuorokautinen päivystys, johon kuka tahansa voi ottaa yhteyttä, ja hoitoon pääsee heti ilman lähetettä. Hoitomallissa kaikkiin yhteydenottoihin on vastattava ja ketään ei käännytetä toiselle luukulle. Mikäli muunlaista asiantuntemusta tarvitaan, voidaan hoitomallissa viranomaisia muista palveluista kutsua mukaan verkostotapaamisiin hoidon kaikissa vaiheissa.
Läpipeluuohje
Tyypillistä sisältöä
Läpipeluuohjeiden sisältö vaihtelee videopelin lajityypin mukaan. Sisältöä ovat muun muassa:
Avoimen dialogin hoitomalli
2. Sosiaalinen verkoston huomioiminen
Hoitomalli lähtee ajatuksesta, että mielenterveysongelmat ilmenevät ennen kaikkea ihmisten välisessä vuorovaikutuksessa. Tämän vuoksi hoidossa korostetaan sellaisen tasa-arvoisen keskustelun merkitystä, johon osallistuvat potilaan ja hoitohenkilökunnan lisäksi kaikki, jotka nähdään tilanteen ratkaisemisen kannalta tärkeinä. Sosiaalisen verkoston mukana oleminen hoitoprosessissa nähdään hoitomallissa tärkeänä myös siksi, että kriisi voi herkästi uusiutua, jos ihmisellä ei ole hoidon loputtua sosiaalisia kontakteja tai merkittäviä ihmissuhteita. Ensisijaista hoitomallissa on jaetun ymmärryksen rakentaminen tilanteesta kaikkien asianomaisten kesken. Eri viranomaisten kutsumisen mukaan verkoston jäseniksi voidaan katsoa edistävän tiedonkulkua, jakavan resursseja ja vähentävän päällekkäisen työn määrää.
Läpipeluuohje
Julkaiseminen ennen pelin julkaisua
Kaupalliset läpipeluuohjeet perustuvat usein pelin esijulkaistuun versioon tai kehitettävänä olevaan "debug"-versioon, jotta oppaan saa julkaistua samaan aikaan pelin kanssa. Toisinaan peli voi muuttua oppaan tekemisen jälkeen, jolloin julkaisija voi tarjota verkkosivuillaan päivitettyä tietoa pelin muutoksista. Esimerkiksi Bradygamesin ohje Grand Theft Auto: San Andreasiin sisälsi virheellistä tietoa joidenkin esineiden sijainneista ja hieman pelistä poikkeavan kartan, mikä teki ohjeiden suuntien seuraamisesta mahdotonta.
Klemetti (Kirkkonummi)
Klemetti on noin neljän ja puolen hehtaarin laajuinen saareton metsäjärvi Kirkkonummen pohjoisosassa. Klemetin tila on arvioitu hyväksi.
Avoimen dialogin hoitomalli
3. Joustavuus ja liikkuvuus
Mallissa varsinainen hoito pyritään järjestämään mahdollisimman joustavasti kunkin tilanteen ja mukana olevien ihmisten tarpeiden mukaan. Tärkeänä mallissa on nähty jo olemassa olevien hoitomenetelmien joustava soveltaminen, jolloin näitä ei nähdä keskenään kilpailevina, vaan täydentävinä. Asianomaiset pyritään mallissa kohtaamana heidän omassa ympäristössään – useimmiten kotona. Mallin tavoitteena on integroida hoito mahdollisimman nopeasti potilaan todelliseen elinympäristöön, jotta erilaisiin kuormitustekijöihin ja psyykkistä pahoinvointia ruokkiviin tekijöihin pystyttäisiin paremmin vaikuttamaan.